Subject: Õigusakti tõlgenduse teabenõue.
From: "Priit Poschlin - TTJA" <[email-masked]>
To: "info - MKM" <[email-masked]>
Date: Wed, 4 Mar 2026 13:31:36 +0200

Tere

TTJA-le on saanud teatavaks, et MKM-i ametnik Maanus Urb on andnud
selgituse õigusakti kohta, mis on oluline vastavas õigusaktis esitatud
sätete tõlgendamisel.

Eeldades, et ettevõtte selgitustaotluses ega õigusandja selgituses ei saa
sisalduda teavet, mida saaks määrata asutusesiseseks kasutamiseks, palume
edastada meile kogu kirjavahetuse, millega Eesti Vee-ettevõtjate Liit on
küsinud selgitust 26.12.2025 jõustunud määruse „Metroloogiliselt
kontrollitud mõõtevahendite kohustuslikud kasutusalad koos eranditega,
metroloogilise kontrolli alla kuuluvate mõõtevahendite nimistu,
täpsusnõuded, taatluskehtivusajad ning metroloogilise kontrolli ja
statistilise taatluse täpsustatud nõuded“ muudatusega
<https://www.riigiteataja.ee/akt/123122025018>  kehtestatud
elektromagnetiliste ja ultraheliveearvestite taatluskehtivusaja muudatuse
tagasiulatuva kohaldamise kohta.

Avalikust dokumendiregistrist ei õnnestunud paraku vastavat kirjavahetust
leida.

Väljavõte TTJA valduses olevast väidetavalt Maanus Urb 14.01.2026
e-kirjast EVEL-ile:

„Määrusesse nr 65 lisatud uus veearvestite taatlustähtaeg kohaldub nii
olemasolevatele kui ka täna lisatavatele veearvestitele. Ka menetluslikus
vaates, kui haldusmenetluse ajal muutuvad materiaalõiguse normid, tuleb
haldusakti andmine otsustada materiaalõiguse normide alusel, mis kehtivad
otsuse tegemise ajal  (vt nt RKÜKo 17.05.2021, 3-18-1432/203, p 46).

Juhtige ettevõtjate tähelepanu ka statistilise taatluse tarvis
moodustatavate valimite kriteeriumitele. Seda selleks, et nad mahuksid
ettenähtud aega. Määrus nr 65 § 7 lg 1 kohaselt esitab mõõtevahendi
taatluskohustuse kandja Tarbijakaitse ja Tehnilise Järelevalve Ametile
taotluse esindusvalimi moodustamiseks kõige varem 18 kuud ja kõige hiljem
6 kuud enne taatluskehtivusaja lõppu.“

Lugupidamisega

	Priit Poschlin

nõunik

Tehnikaosakond

6672193 |  <mailto:[email-masked]> [email-masked] |
<https://ttja.ee/> www.ttja.ee

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!